钦定古今图书集成/明伦汇编/家范典/第050卷 > 《上世宗为人后疏》明·蒋冕
## 钦定古今图书集成/明伦汇编/家范典/第050卷 > 《上世宗为人后疏》明·蒋冕

“臣闻有官守者，不得其职则去。”臣备员内阁，预闻大
政，心知其非而事失其守者，不一而足，其为溺职甚
矣。误国负君，将安用之？两月以来，陛下欲尊崇所生，
立庙大内，臣与同官毛纪、费宏反复论辨，至数千言，
未蒙采纳。窃思陛下嗣承丕基，固因伦序素定，然非圣母昭圣皇太后懿旨与武宗皇帝遗诏，则将无所
受命于武宗，自当为武宗之后，特兄弟之名不容紊
故。但兄武宗，考孝宗，母昭圣，而于孝庙、武庙皆称嗣
皇帝，称臣、称御名，以示继统承祀之义。今乃欲为本
生父母立庙奉先殿侧，臣虽至愚，断知其不可。自古
人君嗣位，谓之“承祧”、践祚，皆指宗祀而言。《礼》：为人后
者为大宗，以大宗，尊之统也，亦宗庙“祭祀而言。自汉
至今，未有为本生父母立庙大内者。汉宣帝为叔祖
昭帝后，止立所生父庙于葬所。光武中兴，本非承统，
平帝而止立四亲庙于章陵。宋英宗父濮安懿王，亦
止即园立庙。陛下先年有旨，立庙安陆，与前代适同，
得其当矣，岂可既奉大宗之祀，又兼奉小宗之祀？夫
情既重于所生，义必”不专于所后，将孝武二庙之灵，
将安托乎？窃恐献帝之灵亦将不能安，虽圣心亦自
不能安也。迩者复允汪俊之去，趣张璁桂萼之来，人
心益骇。是日廷议建庙，天本晴明，忽变阴晦，至暮而
风雷大作。天意如此，陛下可不思变计哉？